
Ihanda ang mamamayan sa 
nagbabadyang kaguluhan sa eleksyon 


a harap ng desperasyong mga pambansang pwesto na ngayo'y pawang na- 
C natanangumyapi sa AN KI ngungulelat sa mga sarbey. 
poder, lumalaki ang \ | BAN Mangyayari lamang ang “panalo” ni Teo- 

posibilidad na ang kaliwat W N A LIN “dg doro kung isasagawa ang pandarayang mas 
kanang mga pakana ng re- WE Www malawakan at garapal kaysa ginawa nina Ar- 
mineng US-Arroyo ay hahan- NN ” royo noong 2004. Panibagong pag-aalsang 
tong sa malaking kaguluhan bayan ang tiyak na iuudyok nito. 
sa nalalapit na eleksyon. Sa- Pinangangambahan ng pangkating Arroyo 
samantalahin ng pangkating na hindi na nito mapipigilang manalo ang kandi- 
Arroyo ang malaking kagulu- dato ng oposisyon sa pagkapangulo at iba pang 
hang ito upang tuluyang ha- | pambansang pusisyon. Kaya niluluto ng nagha- 
wakan ang kapangyarihan. Nga- } haring pangkatin ang eksena ng “no proclama- 
yon pa lamang ay dapat ihinahan- tion,” kung saan mga pwesto sa lokal na pama- 
da na ang mamamayang Pilipino na halaan at sa mababang kapulungan ng Kongre- 
kumilos upang mabigo ang mga pakana so lamang ang maipoproklama, at wala sa mga 
ng naghaharing pagkatin at mapangiba- pambansang pwesto. Sa gayong eksena ay 
bawan ang kaguluhang ibubunsod ng \ ; P ni Arroyo ang ta 
mga ito. A giging kongresista ng ka- 

Nais sana ni Arroyo na ipwesto g nyang distrito sa Pampanga, 
ang matapat niyang tutang si Gil- A ang pagkuha rin niya ng 
bert Teodoro bilang kapalit na pa- pwesto ng House Speaker, at 
ngulo para mas mabisang maipatu- ang pag-upo niya bilang “pi- 
pad ang iba pang mga maniobra ni- nunong pantransisyon.” Kung 
la makaraan ang eleksyon. Kapag ha- pati ito ay alanganing maku- 
wak niya ang papalit na pangulo, ina- ha, maaari pang tuluyang mag- 
asahang mas madulas na maitutulak deklara si Arroyo ng “no-el” (o 
ni Arroyo ang pakanang “Chacha” na no elections), magpataw ng 
magbibigay-daan sa pagpupwesto sa “emergency rule” o tahasang ba- 
kanya bilang punong ministro sa balang- tas militar, at patuloy na umupo bi- 
kas ng isang bagong gubyernong parlamenta- lang “pangulong pantransisyon.” NM 
ryo. Subalit puspusan ang pagwawaksi ng mama- Para masuhayan ito ng lakas-militar, 
mayan kay Teodoro at iba pang kandidato ni Arroyo sa tuluy-tuloy na inihahanda ni Arroyo ang mas 


Mga tampok No-el, pinangangam- aa Matagumpay 
sa isyung ito... baban PAHINALS sa ICR, bigo PAHINA 4 na-lakbayan |. PAHINA:G 


mahigpit na paghawak sa reaksyu- 
naryong hukbo. Ipinwesto na niya 
bilang bagong National Defense 
Secretary ang dati nang naglalako 
ng ideya ng “gubyernong pantran- 
sisyon” na si National Security 
Adviser Norberto Gonzales. Ihina- 
handa na rin ang pagpupwesto ng 
pinakamatapat niyang pinunong 
militar na si Gen. Delfin Bangit sa 
tuktok ng pamunuan ng reaksyu- 
naryong hukbo. 

Pilit ding nagmamaniobra si Ar- 
royo para mas mahigpit na maha- 
wakan ang Korte Suprema at maip- 
westo bilang pinuno nito ang ma- 
histradong pinakatapat sa kanya. 
Para magawa ito, ipinagpipilitan 
niyang siya pa rin ang dapat pumi- 
li ng hahalili kay Chief Justice Rey- 
nato Puno kahit bago pa ang tak- 
dang pagreretiro nito sa Mayo 17. 
Ito'y kahit, ayon sa batas ng reak- 
syunaryong gubyerno, hindi maaa- 
ring maghirang si Arroyo ng ba- 
gong punong mahistrado habang 
hindi pa nababakante ang pusi- 
syon, o maghirang ng sinumang 
upisyal ng gubyerno dalawang bu- 
wan bago ang eleksyon hanggang 
sa katapusan ng kasalukuyang ter- 
mino ng pangulo sa Hunyo 30. 

Ang kundisyon para sa malawa- 

kang kaguluhan sa darating na 
eleksyon ay inaasahang lilikhain 
ng pagpalya ng election automa- 
tion o de-kompyuter 
na bilangan. Ngayon 
pa lamang ay ma- 
rami nang pala- 
tandaan kung 
papaano ito 
mangyayari. La- 
bis nang atrasado 
ang pagmamanu- 
paktura at pagdeliber 
ng mga makina. 
Nakikini-kinitang 
magiging malaking | 
problema ang kali- 1 
tuhan ng mga bo- 
tante sa mahabang 
balota. Magiging 
mas malaki pang proble- 
ma ang clustering o pagsasanib 
ng maraming presinto. Labis nang 
nababalam ang pagsasanay ng mga 
titser na mangangasiwa sa bagong 
sistema ng botohan. Malaki rin ang 
problema sa komunikasyon, kabi- 
lang na ang kawalan ng signal sa 
cellphone sa maraming liblib na lu- 
gar at banta ng malawakang pag- 
bara nito upang hadlangan ang 
transmisyon ng bilang ng mga bo- 
to. 

Sa isinagawang pagsubok sa 

election automation sa ilang lugar 
kamakailan, lumitaw ang napakara- 
ming kaguluhan at 
problema na 
nagbabadya ng 
malaking kabi- 
guan sa aktwal 
na eleksyon. 
ang 
kaugnay na arti- 
(2) kulo). 
D May mga pala- 
O, tandaan nang pag- 
bibintangan din ng 
naghaharing rehimen 
ang rebolusyonaryong 
kilusan sa pagpalya ng 
eleksyon. 

Hindi lingid sa buong ba- 
yan ang mga pakana ng 
pangkating Arroyo at ang 
inuudyok nitong pagsambulat ng 
malaking kaguluhan. Hinding-hindi 
makapapayag ang mamamayang Pi- 
lipino na mahulog sa mga paka- 
nang ito at malamon ng kagulu- 
han. 

Kung ipagpipilitan ng naghaha- 
ring pangkatin ang mga pakana ni- 
to para manatili sa poder, ibubun- 
sod nito ang lalong malawak at 
maigting na paglaban ng mamama- 
yan, ibayong bangayan sa hanay 
ng mga reaksyunaryong uri at pag- 
hantong ng rehimeng US-Arroyo sa 
lalong mabigat na pagbagsak. Lalo 
pa nitong palalalain ang pampuliti- 
kang krisis ng naghaharing siste- 
ma. Lilikhain nito ang bagong 
pampulitikang kundisyong lalong 
mainam para sa rebolusyon. 


Philippine Revolution Web Central na 
matatagpuan sa: 
www.philippinerevolution.net 
Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 
angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Lakbayan ng mga magbubukid Sa harap nito, dapat ibayong 


pagsikapan ng mga rebolusyonaryo 
at progresibong pwersa ang pagha- 
handa sa mamamayan para mahig- 
pit na bantayan at mapagpasyang 
labanan at biguin ang buktot na 
mga pakana ng pangkating Arroyo. 
Dapat maagap na paghandaan ang 
pagharap sa pagsambulat ng mala- 
king kaguluhan upang mapagha- 
wakan ito at magawang pagkakata- 


Kahalagahan ng FQS 

Ka Douglas, pumanaw na 
Hunger strike sa Negros 
Presyo ng asukal, pinatataas 
Tanggalan sa Japan 


Walk-out ng mga estudyante 


on upang maibagsak ang rehi- 
meng Arroyo, igiit ang kapangya- 
rihang bayan at higit na itaas 
ang antas ng kanilang paglaban. 
Mabisang sinasagpang ng 
mga progresibo at demokratikong 
pwersa ang mga pagkakataong 
maisulong ang interes ng mama- 
mayan sa paglahok sa pakikiba- 
kang parlamentaryo at mga reak- 
syunaryong halalan. Gayunman, 
dapat patuloy na inilalantad ang 
esensya ng mga reaksyunaryong 
eleksyon bilang bahagi ng bulok 
na reaksyunaryong sistemang 
pampulitika, ang mga limitasyon 
sa paglahok dito at ang kawalan 
ng pag-asa rito. Ang nagbabad- 
yang kabiguan ng darating na 
eleksyon at kaguluhang ibubun- 
sod nito ay magsisilbing mala- 
king aral sa kabulukan ng reak- 
syunaryong pulitika at eleksyon. 
Palagian nating binibigyang- 
diin ang puspusang pagpukaw, 
pag-oorganisa at pagpapakilos 
sa mamamayan sa pang-araw- 
araw at ang pagpapalakas ng di- 
rektang mga pakikibakang masa 
sa mga lansangan, pagawaan, 
bukid, paaralan, komunidad, at 
saan man nagtitipon ang mama- 
mayan. Dapat paghandaan din 
ang mabilis na pagsagpang ng 
mga rebolusyonaryo at demokra- 
tikong pwersa sa mga namumu- 
ong pagkakataon para sa sama- 
samang direktang pagkilos ng 
mamamayan tungo sa paglulun- 
sad at pagpapairal ng kapangya- 
rihang bayan kailanman at saan 
man may pagkakataon. 
Kaalinsabay nito, dapat higit 
na pasiglahin ang rebolusyona- 
ryong armadong pakikibaka. Da- 
pat lalong palakasin ang Bagong 
Hukbong Bayan at pag-ibayuhin 
ang mga taktikal na opensiba ni- 
to upang masamantala ang kagu- 
luhan ng reaksyunaryong nagha- 
haring sistema at puspusang ma- 
isulong ang digmang bayan tu- 
ngo sa mas mataas na antas. [B 

“No-el,” pinangangambahan 


anawagan ang isang grupong nagsusulong ng “pagbabago sa puliti- 
ka” sa Pilipinas na mahigpit na bantayan hindi lamang ang mga da- 
yaan sa eleksyon kundi ang pinangangambahang mga pakana at panga- 
nib na mabigo ang eleksyon sa darating na Mayo. Ayon sa Pagbabago!, 
lumalaki ang posibilidad na magaganap ang senaryong “no-el” o “no 
elections” at ang pagbibigay-daan nito sa pag-iral ng paghaharing mili- 


tar sa bansa. 

Lumaki ang pangambang ito 
nang ilang beses na pumalya ang 
field testing ng mga makina para sa 
precinct count optical scanner 
(PCOS) na siyang gagamitin ng 
Commission on Elections (COME- 
LEC) sa pinakaunang election auto- 
mation sa bansa. Ayon kay Renato 
Reyes, pangkalahatang kalihim ng 
Bagong Alyansang Makabayan (BA- 
YAN), halatang kulang ang kahan- 
daan ng mga tauhan ng COMELEC 
at Smartmatic-TIM (ang kumpan- 
yang kinontrata para sa election 
automation) na angkupan ang mga 
problemang maaaring lumitaw sa 
proseso ng election automation. 

Ayon sa kontrata sa pagitan ng 
COMELEC at Smartmatic-TIM, dapat 
makumpleto ang mga pagsubok ng 
umaabot sa 82,000 PCOS bago ma- 
tapos ang Pebrero. Sa ngayon, 72 
pa lamang ang nasusubukan at ma- 
rami rito ang kinakitaan ng mga 
depekto sa pagbabasa ng balota at 
transmisyon ng mga resulta nito. 
Ang pinakahuling mga pagsubok ay 
ginawa sa Pateros at Taguig sa Me- 
tro Manila at sa South Cotabato. 

Bunga ng naglilitawang depek- 
to sa paggana sa mga makina at 
sistema para sa election automa- 
tion, nanawagan si Rep. Satur 
Ocampo ng Bayan Muna na dapat 
maging handa ang mamamayan sa 
posibleng pagkabigo ng eleksyon. 
Idiniin ni Ocampo na dapat ipag- 
tanggol ng mamamayan ang kani- 
lang mga boto at karapatan. Aniya, 
matuloy man o hindi ang election 
automation, mahalagang maging 
mapagmatyag ang mamamayan la- 


ban sa mga maniobrang tulad ng 
nangyari noong eleksyon ng 2004 
kung saan “nanalo” si Gloria Arro- 
yo sa pamamagitan ng malawakang 
pandaraya. Noong pa mang Enero 
25 ay nanawagan na rin ang Catho- 
lic Bishops” Conference of the 
Philippines (CBCP) sa mamamayan 
na maging mapagmatyag laban sa 
pakanang “no-el.” 

Nadagdagan pa ang pangam- 
bang mabibigo ang eleksyon nang 
ihayag mismo ng COMELEC na naka- 
pasok na sa bansa ang may 5,000 
makinang jammer. Kaya ng mga 
jammer na harangin at antalain 
ang signal ng mga cellphone na si- 
yang pamamaraan ng pagpapadala 
ng mga resulta ng botohan sa mga 
upisina ng COMELEC. Ang pagkaan- 
tala sa pagpapadala ng resulta ay 
maaaring samantalahin para sa 
operasyong “dagdag-bawas,” ayon 
mismo sa COMELEC. 

Ayon naman kay Fidel Agcaoili, 
tagapangulo ng Human Rights 
Committee ng Negotiating Peace 
Panel ng National Democratic Front 
of the Philippines (NDFP), inilala- 
tag ng rehimeng US-Arroyo sa pa- 
mamagitan ni National Security 
Adviser at National Defense Secre- 
tary Noberto Gonzales ang daan 
para sa patuloy na paghahari ni Ar- 
royo. Ani Agcaoili, magsasagawa 
ang mga pwersa ng AFP at PNP ng 
mga paglabag sa karapatang-tao 
hanggang sa eleksyon sa Mayo at 
ibibintang ito sa rebolusyonaryong 
kilusan para magkaroon ng kagulu- 
han at magamit ito sa pagpapaiiral 
ng batas militar sa bansa. [AB] 


Mk MATATAGUMPAY NA OPENSIBA NG BHB 


Antas-dibisyong 
operasyon ng AFP sa ICR, 
binibigo ng BHB 


cos-Cordillera Region ang antas-dibisyong operasyong militar ng 


Matos na binibigo ng Bagong Hukbong Bayan (BHB) sa Ilo- 


AFP na inilulunsad nito bilang bahagi ng paghahanda para sa US- 
RP Balikatan Exercises na gaganapin sa mga prubinsya ng Ilocos Sur, 
Mountain Province at Abra ngayong Pebrero. 


Ang opensiba ng kaaway ay ba- 
hagi rin ng “end-game” o huling 
bugso ng pang-aatake ng AFP ha- 
bang pilit nitong hinahabol ang hi- 
bang nitong pangarap na durugin o 
gawing inutil ang rebolusyonar- 
yong kilusan sa pagtatapos ng 
kasalukuyang termino ng nagha- 
haring rehimen sa Hunyo 2010. Pe- 
ro sa halip na maging pamatay na 
bigwas sa BHB sa rehiyon ang ma- 
lawakang operasyong militar na 
ito, ang AFP ang siyang dumudugo 
bunga ng sunud-sunod na mga bira 
sa kanila ng mga Pulang mandirig- 
ma. 

Ayon sa pinakahuling mga ulat 


mula sa larangan, di bababa sa 65 | 


na ang natatamong kaswalti , 
ng kaaway mula nang simu- £ 
lan ng 5th Infantry Division ff 
ng AFP ang malawakang 
pang-aatake nito sa re- 4 
hiyon nitong huling $ 
linggo ng Enero. Dala- g 
wampu't siyam na ang 
mga sundalong napapatay 
at 36 na ang nasusugatan £ 
habang isang Pulang 
mandirigma ang nagbuwis ng 4 
kanyang buhay. 

Tusong itinatago nga- 
yon ng AFP sa midya ang 
mga detalye ng malawakan nitong 


operasyong militar sa rehiyon para Mi 


maiwasan ding mabunyag ang laki 
na ng mga kaswalti nito. 

Sumusunod ang pinakahuling 
tala ng mga labanan: 

Sa Kalinga. Tatlong tropa ng 
AFP ang napatay at dalawa ang na- 
sugatan nang ambusin ng mga ge- 
rilya mula sa Lejo Cawilan Com- 
mand ng BHB ang isang yunit ng 
21st IB sa Mabaca, Balbalan. Dala- 
wang M16 at daan-daang bala ang 
nasamsam ng BHB mula sa taktikal 
na opensibang ito. 

Sa Abra. Dalawampung tropa 
ng kaaway ang napatay at 30 ang 
nasugatan sa serye ng mga pana- 
nambang ng mga yunit ng Agustin 
Begnalen Command (ABC) sa 41st 
at 50th IB. 

Nitong Pebrero 2, siyam na tro- 


| pa ng 41st IB ang namatay at 11 


ang nasugatan nang tambangan 
sila ng isang yunit 
4 ng ABC sa Barangay 
” Lat-ey, Malibcong. 
Bago ito, limang 
sundalo ang napatay at 
siyam na iba pa ang 
nasugatan nang am- 
busin sila ng mga 
Pulang mandirigma 
ng ABC sa Kili, Tubo nitong 
Pebrero 1. 

Alas-9 ng umaga ng 
Enero 31, isang sundalo 
ang napatay at dalawa 
ang nasugatan nang am- 
busin ng ABC ang mga 
YY nag-ooperasyong yunit ng 


50th IB sa Kili, Tubo. 

Alas-4 ng hapon, mga tropa na- 
man ng 41st IB ang tinambangan 
ng ABC sa may hangganan ng Bara- 
ngay Lat-ey at Barangay Mataragan 
sa Malibcong kung saan napatay 
ang limang sundalo at nasugatan 
ang walo pang tropa. 

Sa Mountain Province. Anim 
na elemento ng 54th IB ang napa- 
tay at apat ang nasugatan nang 
tambangan ng isang yunit ng Leo- 
nardo Pacsi Command ng BHB ang 
isang platun ng naturang yunit-mi- 
litar sa Mt. Bato, Mainit, Bontoc 
noong Enero 27. Sa tulong ng ma- 
sa, matagumpay na napilay ng BHB 
ang “piling platun” na pinamumu- 
nuan ni 1Lt. Victor Leopoldo. Isang 
M16, teleskopyo at iba pang kaga- 
mitang militar ang nasamsam ng 
BHB. 

Parang asong ulol na gumanti 
ang AFP nang 11 na beses na bom- 
bahin ng mga eroplanong militar at 
kanyunin ng AFP ang mga komuni- 
dad sa paligid at wasakin ang mga 
lokal na sistemang irigasyon, pi- 
nagkukunan ng inuming tubig at 
mga palayan sa loob ng tatlong 
araw. 

Anang Chadli Molintas Com- 
mand ng BHB sa Ilocos-Cordillera, 
tiyak na mabibigo ang mga yunit 
ng AFP na gumagalugad ng mga 
gubat, nagpapatrol sa mga baryo 
at nambobomba ng mga pinagsu- 
supetsahang kampo ng BHB dahil 
ang mga paglabag sa karapatang- 
tao at pagkawasak ng mga pana- 
nim at ari-arian at pagkamatay ng 
mga alagang hayop na inireresulta 
nito ay lalong gumagatong sa galit 
ng mamamayan. Hindi nito napi- 
pinsala ang mga yunit ng BHB na 
pleksibleng gumagamit ng mga 
taktikang gerilya para agawin ang 
inisyatiba at idikta ang bwelo ng 
labanan at nawawala na parang bu- 
la sa paningin ng kaaway. [AB] 

11 armas, nasamsam 
sa mga opensiba 


serye ng mga taktikal na opensiba ng Bagong Hukbong Bayan (BHB) 


Gi. na elemento ng kaaway ang napatay at 16 ang nasugatan sa 


sa Southern Tagalog, Bicol at Southern Mindanao mula Enero 14 
hanggang Pebrero 4. Sampung armas din ang nasamsam ng mga Pulang 


mandirigma sa mga labanang ito. 


Sa Southern Tagalog. Sinala- 
kay ng isang platun ng BHB sa Pa- 
lawan ang detatsment ng Philip- 
pine National Police (PNP) sa ba- 
yan ng Dumaran noong umaga ng 
Pebrero 4. Nagulat ang limang pu- 
lis na nakatira sa Barangay Sta. 
Teresita sa Dumandan, Palawan 
nang paisa-isa silang arestuhin ng 
mga gerilya ng BHB at gawing 
mga giya sa pagsalakay sa de- 
tatsment ng PNP noong umagang 
iyon. Hindi bababa sa limang ar- 
mas ang nakumpiska ng BHB na 
kinabibilangan ng isang M16, da- 
lawang .45 at dalawang 9 mm. Tu- 
magal nang 20 minuto sa de- 
tatsment ang mga Pulang mandi- 
rigma. Walang nasaktan sa mga 
pulis at ligtas na nakaatras ang 
mga Pulang mandirigma. 

Sa Bicol. Isang elemento ng 


CAFGU ang napatay at isang sunda- 
lo at isa pang elemento ng CAFGU 
ang nasugatan nang ambusin sila 
ng BHB habang sakay sa isang mo- 
torsiklo sa Barangay Banuang Gu- 
rang, Donsol, Sorsogon noong Ene- 
ro 29. 

Bago ito, nasamsam noong 
Enero 27 ng mga kasapi ng Jose 
Rapsing Command ng BHB mula sa 
isang pinarusahang espiya ng mili- 
tar ang limang armas na ginagamit 
nito sa mga kriminal na gawain sa 
Barangay Tigbao, Aroroy, Masbate. 
Nakumpiska mula sa espiya ang 
isang .45, isang Ingram machine 
pistol, dalawang .38, isang shotgun 
at mga bala. 

Winasak naman ng eksplosibo 
ang dingding ng isang guard house 
ng 9th ID at ng PNP-RMG sa Baran- 
gay Armenia, Unson, Masbate nang 


Mga pulis sa Bacolod, 
sinampahan ng kasong kriminal 


inampahan ng kasong kriminal ang mga tauhan ng Negros Occidental 

Provincial Office Civil Disturbance Management Team (CDM-PNP 6) da- 
hil sa kanilang malupit na pagbuwag sa mga aktibistang kabataan na 
naglulunsad ng kilos-protesta habang pinasisinayaan ni Gloria Arroyo 
ang call center na Teleperformance Global Marketing and Teleservices So- 
lutions sa Magsaysay Street, Bacolod City noong Pebrero 3. 


Isa si Heinrich Pacheco, Kaba- 
taan Partylist coordinator sa Ne- 
gros, sa nagtamo ng mga sugat sa 
likod, hita at kamay nang bugbugin 

at hatawin sila ng mga batuta ng 
mga pulis sa harapan ng San Anto- 
nio Abad Parish Church. Mariing ki- 
nundena ng Kabataan Partylist ang 


pasabugan ito ng mga gerilyang 
bayan noong Enero 20. 

Noong Enero 15, dalawang sun- 
dalo ng 49th IB ang napatay nang 
paulanan ng bala ang sinasakyan 
nilang trak ng militar sa Barangay 
Palogtok, Irosin, Sorsogon. Noong 
araw ding iyon, apat na sundalo sa 
ilalim ng 9th ID ang napatay at 
anim pa ang nasugatan nang am- 
busin ang kanilang sasakyan sa Ba- 
rangay Lalaguna, Mobo, Masbate. 

Isang sundalo ang napatay 
nang tambangan ng BHB ang isang 
Reengineered Special Operations 
Team (RSOT) ng 2nd IB sa Barangay 
Taplacon, Camalig, Albay noong 
Enero 14. 

Sa Southern Mindanao. Pitong 
elemento ng 57th IB, kabilang ang 
isang upisyal ang nasugatan nang 
pasabugan ang sinasakyan nilang 
trak na KM450 ng command-deto- 
nated explosives (CDX) sa Barangay 
Old Bulatukan, Makilala, North Co- 
tabato noong Enero 26. 

Noong Enero 21 naman ay na- 
sugatan ang isang paramilitar na 
CAFGU sa ilalim ng 72nd IB nang 
tambangan ang kanyang yunit sa 
Barangay (Coronon, Sta. (Cruz, 
Davao del Sur ng mga kasapi ng La- 
rangang Gerilya 51 ng BHB. ABI 


brutalidad ng mga pulis. 

Matapos pasinayaan ang call 
center, nagdaos si Arroyo ng press 
conference na ikinainis ng mga ka- 
gawad ng midya dahil may paabot 
sa kanila na huwag na silang mag- 
tanong ng kahit ano maliban sa 
mga paksa hinggil sa information 
technology. Nag-walk-out si Arroyo 
nang tanungin siya kung bakit ma- 
baba ang gradong nakukuha sa 
mga sarbey ng minamanok niyang 
si Gilbert Teodoro. Bumalik siya 
pero hindi pa rin niya sinagot ang 
tanong. [AB] 


Matagumpay na lakbayan 
ng mga magbubukid 


Maynila noong gabi ng Enero 22 ang 10-araw na pambansang 


M tanan na natapos sa makasaysayang Tulay ng Mendiola, 


martsa ng mga magsasaka. Iginiit ng may 10,000 kasapi ng Kilu- 
sang Magbubukid ng Pilipinas (KMP), Pambansang Lakas ng Mamamala- 
kaya sa Pilipinas (PAMALAKAYA), partidong Anakpawis at mga kaalyado 
nila ang kahilingan para sa katarungan at tunay na reporma sa lupa. 


Ang huling araw ng mahabang 
martsang ito ay itinaon din sa pag- 
gunita ng ika-23 anibersaryo ng 
Masaker sa Mendiola. Noong Enero 
22, 1987, labintatlong magsasaka 
ang napaslang at mahigit 100 ang 
nasugatan nang paulanan ng bala 
ng mga pwersang panseguridad ng 
noo'y rehimen ni Corazon (Coju- 
angco-Aquino ang libu-libong mga 
magsasakang naggugumiit ng tu- 
nay na reporma sa lupa. Hanggang 
ngayon ay hindi pa rin nabibig- 
yang-katarungan ang mga biktima. 

Pinuri ni Prof. Jose Ma. Sison 
(Ka Joema), tagapangulo ng Inter- 
national League of Peoples” Strug- 
gles (ILPS) ang makasaysayang 
pambansang lakbayan. Binati niya 
ang mga magsasaka sa kasigasigan 
at militansya nila sa pag-oorganisa 
ng martsang sumaklaw ng mahigit 
1,000 kilometro mula sa Davao City 
sa timog noong Enero 12 at sa Tar- 
lac City sa bandang hilaga ng ban- 
sa noong Enero 16. Nagsalubungan 
ang mga nagmartsa sa upisina ng 
Department of Agrarian Re- 
form (DAR) sa Quezon City 
noong Enero 21. 

Aniya, dapat lamang 
na igiit ang reporma sak 
lupa at libreng pamama- f; 
hagi ng lupa sa mga 
nagbubungkal ng lupa. 
Dapat maipatupad ang re- 
porma sa lupa batay sa lakas ` 
ng kilusang magsasaka at sa layu- 
ning matamo ang pang-ekonomya, 
panlipunan at pampulitikang kala- 
yaan ng masang magsasaka. Hindi 
ito dapat isalig lamang sa reaksyu- 

naryong Kongreso. 

Binatikos ni Ka Joema ang 
Comprehensive Agrarian Reform 
Program Extension with Reforms 
(CARPER). Aniya, layunin nitong 
sikilin ang pakikibaka ng mga mag- 
sasaka para sa lupa at panatilihin 
ang pyudal at malapyudal na pag- 
sasamantala. 

Anang tagapangulo ng ILPS, 
dapat isiwalat sa pambansa at in- 
ternasyunal na saklaw ang mga lo- 
kal na pakikibaka ng mga magsasa- 
ka para sa lupa at ang pinakamati- 
tingkad na kasong agraryo tulad ng 
sa Hacienda Luisita, Hacienda San 
Antonio at Hacienda Sta. Isabel sa 
Isabela, Hacienda Looc sa Batan- 
gas at sa mga asyenda at plantas- 
yon sa Negros at Mindanao. 

Tinukoy ni Ka Joema na ang 
mga kandidato sa pagkapresidente 
tulad nina Benigno “Noynoy” Aqui- 
no III at Gilbert Teodoro ay pare- 
hong nagmula sa mga angkan ng 
panginoong maylupa na nagma- 
may-ari ng malalawak na lupain sa 
Tarlac, Pangasinan, Isabela, Ne- 
gros, Caraga at Palawan. 

Ayon naman kay 
Rep. Satur Ocampo 
ng Bayan Muna, da- 
pat malaman at 
aminin ni Noynoy 
Aquino na bigo 
ang ina niyang 
si dating pangu- 
long Corazon 
Aquino na ipatupad ang tunay na 
reporma sa lupa. Kaugnay nito, da- 
hil naghahangad siyang maging 
pangulo ng bansa ay dapat niyang 


iwasto ang kabiguang iyon. 

Hindi inalintana ng mga nag- 
martsang magbubukid ang pagod, 
init at pagkauhaw, ani Danilo “Ka 
Daning” Ramos, pangkalahatang 
kalihim ng KMP, dahil sa maalab na 
suporta ng mga mamamayang na- 
kahilera sa dinadaang kalsada at 
nag-aabot ng mga tinapay at tu- 
big, tulad ng nangyari nang duma- 
an sila sa Cabuyao, Laguna. Sinu- 
portahan din sila ng mga taong 
simbahan. 

Bukod sa isyu ng lupa, kinun- 
dena ng mga magsasaka ang malu- 
pit na Oplan Bantay Laya 1 at 2 ng 
rehimeng US-Arroyo at nanawagan 
sa mga kandidato sa pagkapresi- 
dente na itigil na ang ekstrahudi- 
syal na pamamaslang sa bansa at 
iba pang paglabag sa karapatang- 
tao. Anila, hindi lamang nanga- 
ngailangan ng isang mabuting lider 
ang bansa kundi isang lider na hin- 
di nabulid ang mga kamay sa dugo 
ng mga magsasaka at mga kritiko 
nito. 

Nang magkasalubungan na ang 
mga magsasaka sa upisina ng DAR 
sa Quezon City noong gabi ng Ene- 
ro 21, umabot sa 8,000 ang mobi- 
lisasyon. Naging gabi ng mga prog- 
resibo't makabayang awitin, tula, 
dula at talumpati ang gabing iyon. 
Lumiyab ang libu-libong sulo sa 
isinagawa nilang torch parade. Ki- 
nabukasan, Enero 22, umabot pa sa 
10,000 ang bilang ng mga raliyista 
nang sumanib na ang ibang mga 
pwersa tulad ng Kilusang Mayo Uno 
(KMU), Anakbayan, LFS, GABRIELA, 
Alliance of Concerned Teachers, 
BAYAN at Bayan Muna. Mula sa DAR 
sa Quezon City, nagmartsa sila pa- 
tungong Tulay ng Mendiola kung 
saan sinunog nila ang 1,500 litrato 
ni Gloria Arroyo at ang pitong-ta- 
lampakang taas na “backhoe Glo- 
ria” bilang simbolo ng matinding 
pagkasuklam kay Arroyo ng mga 
magsasaka at nakararaming ina- 
api't pinagsasamantalahang mama- 
mayan. [AB 

Ang kahalagahan ng First 
Quarter Storm ng 1970 


Ang sumusunod ay hinalaw sa pahayag ni Prof. Jose Maria “Ka Joema” Si- 
son, tagapangulong tagapagtatag ng Kabataang Makabayan at Communist 
Party of the Philippines sa okasyon ng ika-40 anibersaryo ng First Quarter 
Storm noong Enero 25, 2010. 


patnapung taon na ang nakararaan matapos ang isa sa pinakama- 
PANO pag-aaklas ng mga estudyante at kabataan mula sa 

hanay ng mga manggagawa, maralitang lunsod at magsasaka sa 
Pilipinas. Ang “Sigwa ng Unang Kwarto” ay “mayor na yugto sa pag-un- 
lad ng bagong demokratikong rebolusyon sa Pilipinas,” ani Ka Joema, isa 
sa mga namuno nito. Ayon sa kanya, hindi magiging posible ang mga 
nakamit ng pambansa-demokratikong kilusan kung wala ang sigwang ito. 
Dito umusbong at umunlad ang maraming kadre at aktibistang masa na 
naging binhi at nagpayabong sa rebolusyonaryong armado at di arma- 


dong kilusan sa pambansang antas. 


Ang Sigwa ng Unang Kwarto ng 
1970 ang pinakamataas na yugto 
ng ligal na demokratikong kilusang 
masa para sa pambansang kalayaan 
at demokrasya bago ang suspen- 
syon ng writ of habeas corpus no- 
ong 1971 at deklarasyon ng batas 
militar noong 1972. Inilagay nito 
sa unahan ang patriyotiko at prog- 
resibong kahilingan ng sambaya- 
nan laban sa imperyalismong US at 
mga lokal na mapagsamantalang 
uri. 

Pinaalingawngaw nito ang mga 
islogang “Makibaka, Huwag Mata- 
kot! Digmang Bayan ang sagot sa 
martial law!” Itinaas nito ang ma- 
panlabang diwa ng malawak na ma- 
sa ng sambayanan laban sa tuta ng 
US na rehimeng Marcos at laban sa 
paulit-ulit na banta ng rehimen na 
magdeklara ng batas militar. Itinu- 
lak nito ang mga organisadong 
pwersa ng pambansa-demokrati- 
kong kilusan na pasikarin ang kani- 
lang pampulitika at pang-organisa- 
syong gawain sa hanay ng mama- 
mayan. 

Isang walang kaparis na rurok 
ang Sigwa ng Unang Kwarto ng 
1970 sa pagsusulong ng rebolu- 
syong pangkultura na bagong de- 

mokratikong tipo, na nangangalla- 
ngan ng pambansa, syentipiko at 
pangmasang kultura sa balangkas 
ng demokratikong rebolusyong ba- 
yan na pinamumunuan ng uring 
manggagawa. Produkto ito ng de- 
ka-dekadang pang-ideolohiya at 
pampulitikang gawain ng mga na- 
kababatang proletaryong rebolu- 


syonaryo sa hanay ng mga estud- 
yante at iba pang kabataan at sa 
hanay ng mga manggagawa. 


To Bataan 


cc j 

Ibayo nitong nilikha at pinala- 
kas ang bagong daluyong ng mga 
pag-aaral at gawaing masa sa ha- 
nay ng kabataan sa linya ng ba- 
gong demokratikong rebolusyon. 
Naorganisa at naisagawa ang mga 
paaralan sa pambansang demokra- 
sya sa lahat ng upisina ng Kabata- 
ang Makabayan, sa mga eskwela- 
han, sa mga pabrika, sa mga komu- 
nidad at sa lahat ng pampublikong 
lugar. Nalikha at naitanghal ang 
mga gawaing pangkultura sa mga 
kabataan at sa mamamayan upang 
itaas ang antas ng rebolusyonar- 
yong kamulatan at militansya. 

Nagresulta ang Sigwa ng Unang 
Kwarto ng 1970 sa edukasyong 
pampulitika ng malaking bilang ng 
mamamayan at ng kanilang pagsa- 
pi sa Kabataang Makabayan at iba 
pang organisasyong masa. Sa ba- 
tayan ng papalaking kilusang ma- 
sa, nakapag-aral at narekluta ang 
daan-daan at pagkatapos ay libu- 
libong aktibistang masa upang 
maging kasapi ng Partido Komunis- 
ta ng Pilipinas (PKP). 

Kaakibat ng Sigwa ng Unang 
Kwarto ng 1970, naging mas mala- 
kas na makinarya ang Kabataang 
Makabayan sa pagpapaunlad ng 


mga aktibistang masa sa hanay ng mga estudyan- 
te at intelektwal at sa hanay ng mga nakababa- 
tang manggagawa at magsasaka sa pambansang 
antas sa pagtatayo ng mga rebolusyonaryong un- 
yon sa paggawa at sa pagpapadala ng nakapag- 
aral na kabataan at manggagawa sa kanayunan 
upang magserbisyo sa Bagong Hukbong Bayan at 
sa mga komunidad na rural. 

Ang Sigwa ng Unang Kwarto ng 1970 ay naging 
susi sa pagpapabilis ng paglaki ng mga ligal na or- 
ganisasyong masa, ng mga rebolusyonaryong 
pwersa tulad ng PKP, BHB at ng mga naging pa- 
ngunahing kaanib ng alyansang kalauna'y naging 
National Democratic Front of the Philippines. Nang 
ipataw ng rehimeng Marcos ang batas militar at 
ang pasistang diktadura sa bansa, naging mas de- 
terminado pang higit ang mga rebolusyonaryong 
pwersa at mamamayan na ilunsad ang matagalang 
digmang bayan na may pambansa-demokratikong 
linya. 

Dapat nating ipagdiwang ang malaking kabulu- 
han at ang patuloy na silbi ng istorikong pangya- 
yaring ito. Dapat nating muling pagtibayin ang ka- 
pasyahang isulong ang demokratikong rebolusyong 
bayan sa Pilipinas laban sa imperyalismong US at 
mga lokal na mapagsamantalang uring komprador 
at panginoong maylupa. 

Dapat nating mapataas ang antas ng kilusang 
pag-aaral at ang gawaing pangkultura alinsunod sa 
linya ng bagong demokratikong rebolusyon. Dapat 
nating turuan at imulat ang mamamayan sa pama- 
magitan ng lahat ng uri ng impormasyon, eduka- 
syon at ekspresyong makasining. Dapat tayong 
magrekluta ng mas marami pang mamamayan sa 
mga patriyotiko at progresibong organisayong ma- 
sa laluna yaong mga manggagawa, magsasaka, ka- 
babaihan at kabataan. Dapat nating pakilusin ang 
mas higit na nakararaming bilang ng mamamayan 
upang magsagawa ng iba't ibang anyo ng pakiki- 
baka laban sa rehimeng US-Arroyo at buong mala- 
kolonyal at malapyudal na naghaharing sistema. 

Kinakaharap natin ngayon ang pinakamalalang 
krisis ng pandaigdigang sistemang kapitalista mu- 
la pa noong dekada 1930 dahil sa patakarang 
“neoliberal” na globalisasyon na sulsol ng US at 
imperyalistang agresyon at terorismo. Ang mala- 
wak na masa ng sambayanan ay dumaranas ng 
pagsasamantala at pang-aaping mas malala kaysa 
noong nakaraang apat na dekada. Ang di na mati- 
is na kundisyong ito ay nagtutulak sa sambayanan 
at sa mga rebolusyonaryong pwersa na militante at 
buong giting na lumaban para sa kanilang pam- 
bansa at demokratikong karapatan at interes. ŒW 

Ka Douglas, 
pumanaw na 


umanaw na ang Vice President for External Affairs 
P: Kilusang Mayo Uno (KMU) na si Douglas Du- 

manon. Namatay si Ka Douglas sa sakit na kanser 
sa lalamunan noong Enero 25 sa edad na 56. 

Nagsimulang kumilos si Ka Douglas noong First 
Quarter Storm (FQS) ng 1970. Naging kasapi siya ng 
Kabataang Makabayan (KM) sa Pamantasan ng Lungsod 
ng Maynila noong siya ay nasa kolehiyo. Isa siya sa 
mga hinuli at ikinulong noong batas militar. Nang ma- 
kalaya noong 1973, naging organisador siya ng KM at 
naging pangalawang kalihim sa edukasyon. 

Kumilos siya sa hanay ng mga manggagawa at na- 
halal noong 1977 bilang tagapangulo ng Luzon Steve- 
doring Corporation (Luzteveco) sa Sta. Mesa, Maynila. 
Nang maitatag ang Kilusang Mayo Uno (KMU) noong 
1980, nahirang siyang Pambansang Ingat-Yaman nito. 
Nanguna siya sa matatagumpay na welga at protesta 
ng Luzteveco noong 1982 at sa pagbaka ng mga ma- 
ling kaisipan at gawain sa kilusang manggagawa no- 
ong dekada 1980 at 1990. Nang maaresto ang karami- 
han sa mga lider ng KMU noong 1982, isa siya sa hu- 
mawak ng mahahalagang responsibilidad sa KMU. 

Nahalal bilang Vice President For Federation Affairs 
si Ka Douglas noong 2003. Inabot niya ang malakas na 
pakikipag-ugnayan at pakikipagtulungan ng iba't 
ibang unyon sa 20 bansa. Inatasan din siya na sumu- 
baybay sa Kalipunan ng Damayang Mahihirap (KADA- 
MAY), isa sa mga myembrong pederasyon ng KMU. Ma- 
pagpasya ang kanyang pamumuno sa KADAMAY at ma- 
ralitang lunsod tulad ng paglaban sa National Govern- 
ment Center Housing Project at Philippine National 
Railways Modernization and Rehabilitation Program 
(PNR-MRP). Aktibo rin siya sa pagbubuo ng iba't ibang 
alyansa at samahan sa mga komunidad at nanguna sa 
mga pagkilos kagaya ng kalbaryo ng maralita at mar- 
tsa ng maralita. 

Bago siya dapuan ng matinding karamdaman, isa si 
Ka Douglas sa mga nanguna sa paglulunsad ng Ikat- 
long Pambansang Kongreso ng KADAMAY noong 2008. 
Naging daan ito upang mapahusay ang pamumuno at 
operasyon ng KADAMAY sa pambansang saklaw. 

Sa parangal na inilunsad ng KMU at KADAMAY no- 
ong Enero 30, inilarawan siya ng kanyang mga kasama- 
han bilang huwarang lider-manggagawa, masipag na 
organisador at edukador, proletaryado at rebolusyonar- 
yo. 

Naulila sa pagpanaw ni Ka Douglas ang kanyang 
asawa at anim na anak. [AB] 

Mga magsasaka sa Negros, 
naglunsad ng hunger strike 


aglunsad ng hunger strike ang walong mga kasapi ng Kilusang Mag- 
bubukid ng Pilipinas (KMP) at National Federation of Sugar Workers 
(NFSW) sa harapan ng kapitolyo ng Negros Occidental noong Enero 18 


hanggang Enero 23. 

Kahilingan nila ang pagpasa ng 
House Bill 3059 o ang Genuine 
Agrarian Reform Bill (GARB), pag- 
papatigil sa extrahudisyal na pama- 
maslang at pagturing na kasong 
kriminal ang mga kasong may 
kaugnayan sa proble- 
mang agraryo, partikular 
sa pag-aari ng lupa na 
saklaw ng Comprehensive 
Agrarian Reform Program 
(CARP). 

Iginiit din nila ang 
pagdisarma at pagbu- 
wag sa bandidong 
grupong paramilitar 
na tinaguriang 
“Revolutionary Pro- 
letarian Army” 
(RPA). Ito, anila, 
ang responsable sa 
ilang mga ekstra- 
hudisyal na pama- 


maslang at pagdukot sa lalawigan 
ngunit walang hakbang ang Philip- 
pine National Police laban dito. 
Ani Isidro Castillo, tagapangulo 
ng NFSW, inilunsad nila ang hunger 
strike para matinding maipaa- 
bot ang mensahe nila sa 
Malacañang at sa pamunu- 
an ng pamahalaang panla- 
lawigan na ang mga mag- 
sasaka at manggagawang 
bukid sa Negros ay nagugu- 
tom, walang lupa at pi- 
nagkakaitan ng kata- 
rungan. 
Naging 
epektibo ang 
kanilang 
hunger 
strike 
dahil 
pagkata- 
pos ng li- 


Pagsirit ng presyo ng asukal 


Co na mga batikos at kilos-protesta ang inilunsad ng kilu- 
sang magsasaka at mga progresibong grupo laban sa biglaang pagsi- 
rit ng presyo ng asukal. Umaabot na ngayon sa P54 hanggang P60 ang 
presyo ng bawat kilo ng puting asukal. 


Nagsimulang sumirit ang presyo 
ng asukal noong Enero 23 nang 
umabot ito sa P52 bawat kilo mula 
sa P48 noong Enero 5 at P45 noong 
Disyembre 22. Dahil sa bulto-bul- 
tong pagtatago ng mga ma- 
pagsamantalang negosyante sa su- 
play ng asukal at sa patuloy namang 
pagkukumahog ng mga mamimili na 
bumili nito nang maramihan, tu- 
maas din ang presyo ng tinapay. 
Ang dating P30 bawat sampung 

pandesal ay P31 na ngayon at ang 
dating P50 na loaf bread P55.50 na. 

Pinalalaganap ng rehimeng Ar- 
royo na ang dahilan ng pagtaas ng 
presyo ng asukal ay ang pagtaas ng 
presyo nito sa pandaigdigang pa- 
milihan dahil sa kakulangan umano 
ng suplay. Ang totoo'y sobra-sobra 
na ang suplay ng lokal na asukal 
mula pa noong 2003 at nagluluwas 
pa nga nito ang Pilipinas. Panahon 
na rin ng paggiling ng tubo ang 


mang araw ay nabigyan ang mga 
magbubukid ng pagkakataong ma- 
pakinggan ang kanilang mga hina- 
ing at kahilingan. 

Naitala ng KARAPATAN ang 11 
kasong ekstrahudisyal na pagpas- 
lang ng mga magsasaka at mangga- 
gawang bukid sa Negros noong 
2009. Samantala, ibinunyag ni Cas- 
tillo na sinampahan ang mga kasa- 
pi ng KMP at NFSW ng mga kasong 
kriminal at sibil tulad ng pagnana- 
kaw, usurpation of real property 
rights, grave coercion, robbery in 
band at forcible entry laluna sa mga 
lupa na isinailalim sa CARP. 

Ang pagkriminalisa ng mga ka- 
song agraryo sa Negros noong 2009 
hanggang sa kasalukuyan ay patu- 
nay na nagsasabwatan ang mga pa- 
nginoong maylupa at hukuman pa- 
ra muling ikonsentra ang lupa sa 
mga panginoong maylupa, ani Cas- 
tillo. Sa gayon, aniya, mawawalan 
ng karapatang magbungkal ang 
mga magsasaka at mananatiling 
mababa ang sahod ng mga mang- 
gagawang bukid sa mga asyenda. 
Sa kasalukuyan, ang mga mangga- 
gawang bukid sa Negros ay tuma- 
tanggap lamang ng P60 hanggang 
P100 kada araw. ABI 


Enero hanggang Marso kaya kata- 
ka-taka na mawalan ng sapat na 
suplay ang lokal na pamilihan. 
Ginagamit ng rehimen ang pag- 
taas ng presyo ng asukal sa panda- 
igdigang pamilihan at ang kunwa- 
riang kasalatan nito para maitulak 
ang pag-aangkat nito at makina- 
bang ang mga kakutsaba nitong 
malalaking komersyante sa asukal. 
Paraan din ito para makakupit 
nang malaki ang rehimen sa pon- 
dong gagamitin sa pag-import, tu- 
lad ng nagawa ng naghaharing 
pangkatin sa pag-import ng bigas. 
Kaagad nang iniutos ni Arroyo ang 
pag-aangkat ng 150,000 metriko 
tonelada ng asukal at paglalaan ng 
P2 bilyon para rito. ABI 


ANG BAYAN Pebrero 7, 2010 


Malawakang tanggalan 
sa Japan, US at UK 


ahigit 15,700 manggagawa ng Japan Airlines 

Corporation (JAL) ang nasisante noong Enero 
dahil sa pagkalugi ng kumpanya. Nagkautang ng 
525 bilyon ang JAL at binabagabag ng problema ng 
tumataas na presyo ng gasolina at paghina ng bi- 
lang ng mga pasahero. Ang JAL, pinakamalaking air- 
line sa Asia, ay patuloy lamang na makapag-oope- 
reyt dahil sa mahigit 1 trilyon yen (511 bilyon) na 
suporta mula sa gubyerno. Kapalit nito ay pamama- 
halaan na rin ng gubyerno ang kumpanya. Tatlong 
beses nang isinasalba ng gubyerno ng Japan ang 
JAL nitong nakaraang sampung taon. 

Ang pagkakautang ng JAL ay pang-apat na pina- 
kamalaki sa kasaysayan ng bansa. Dahil sa pagkalu- 
gi, bumaba nang 90% ang halaga ng sapi ng JAL at 
tatanggalin na ito sa pamilihan ng mga sapi nga- 
yong Pebrero 20. Sa sobrang baba na ng halaga ng 
mga sapi ng JAL sa pamilihan (umaabot na lamang 
ng 5150 milyon), mas maliit pa ito kaysa sa halaga 
ng isang eroplanong Boeing 747. Dahil na rin sa 
pagkalugi, mahigit 24 na di kumikitang ruta ang ta- 
tanggalin ng kumpanya. 

Sa US. Samantala, sa US, naitalang 196,000 
manggagawa ang nawalan ng trabaho, ayon sa 
isang ulat na inilabas noong Disyembre 2009. Patu- 
nay ito na hindi pa nakakabawi ang ekonomya nito 
sa matinding resesyon sa kabila ng mga pahayag ng 
rehimeng Obama na gumaganda na ang takbo ng 
ekonomya. Ang tantos ng kawalan ng trabaho ay 
10%, pinakamataas mula noong dekada 1980. 

Mula nang magsimula ang resesyon ay pitong 
milyong manggagawa na ang nawalan ng trabaho. 
Sa sektor na nagmamanupaktura ng mga produk- 
tong pangkonsumo, 81,000 manggagawa ang na- 
tanggal: 27,000 sa sektor ng manupaktura: 53,000 
sa konstruksyon: 4,000 sa sektor panserbisyo, 
10,000 sa retail: at 21,000 empleyado ng gubyerno 
ang nawalan din ng trabaho. Dahil walang mapasu- 
kang trabaho, mahigit 661,000 katao na rin ang hu- 
minto sa paghahanap ng trabaho. 

Sa United Kingdom. Inianunsyo nitong Enero 
ng GlaxoSmithKline, isang higanteng kumpanya na 
gumagawa ng gamot sa UK na karagdagang 4,000 
manggagawa nito ang mawawalan ng trabaho sa US 
at Europe. Ang kakumpetensyang kumpanya nito, 
ang AstraZeneca ay magtatanggal naman ng karag- 
dagang 8,000 manggagawa sa buong mundo para 
makabawas ng gastos. ABI 


ANG BAYAN Pebrero 7, 2010 


Mga estudyante sa UP 
at FEU, nag-walk out 


aglunsad ng kilos-protesta ang mga mag-aaral ng 

University of the Philippines-Los Baños noong 
Enero 29 upang tutulan ang patakaran ng administra- 
syon na palakihin ang bilang ng mga mag-aaral sa 
isang klasrum. 

Sa tinaguriang “large class policy,” papayagan na 
ng UP na umabot sa 120-175 ang bilang ng mga 
mag-aaral mula sa dating 25-40 lamang sa isang 
klasrum. Ayon sa unibersidad, ito ay para makakuha 
umano ng marami pang mag-aaral na gustong mag- 
kolehiyo. Ngunit ayon sa Youth League for the 
Advancement of Democratic Rights (Youth Lead), ang 
nasabing patakaran ay magpapalala sa kalagayan ng 
edukasyon sa UP. Paliliitin nito ang kaalaman at par- 
tisipasyon ng mga mag-aaral sa mga talakayan sa 
klase. Dagdag pa nito, mababawasan din ang oras ng 
pagtuturo ng mga guro na maaring magresulta sa 
malawakang tanggalan. Dapat, anila, maglaan ng 
malaking badyet sa edukasyon at pataasin ng paman- 
tasan ang kalidad ng pagtuturo sa halip na magpatu- 
pad ng mga anti-estudyante, antiguro at anti-akade- 
mikong patakaran. 

Mahigit 1,000 mag-aaral at guro ang nag-walk 
out mula alas-7 ng umaga hanggang alas-12 ng tang- 
hali. Isang manipesto rin ang kanilang ibinigay sa 
Board of Regents ng UP na nagsasaad ng kanilang 
pagtutol sa nasabing patakaran at kahilingang ibasu- 
ra ito. Bago ito, naglunsad din sila ng isang linggong 
silent protest at black shirt day bilang protesta. 

Samantala, nag-walk out din sa kanilang mga kla- 
se ang mga estudyante at guro ng Far Eastern Univer- 
sity (FEU) sa Maynila noong Enero 20. Ang pagkilos 
ay inilunsad upang labanan ang paniniil sa kampus, 
kabilang ang panggigipit sa pangulo ng unyon ng 
mga guro na si Joey Ting. Masugid ang unyon na na- 
kikipaglaban para sa Collective Bargaining Agree- 
ment (CBA) para sa kanilang dagdag na sahod. 

Nagpiket naman ang mga mag-aaral ng University 
of the Philippines-Diliman sa tapat ng Commission 
on Higher Education (Ched) noong Pebrero 5 upang 
ireklamo ang patuloy na pagpapatupad ng “no per- 
mit, no exam policy” ng mga may-ari ng paaralan, 
kahit naglabas na ng memo laban dito ang Ched. 

Bago ito, ihinain sa Kongreso ni Rep. Raymond 
Palatino ng Kabataan Partylist ang HB 6799. Layunin 
ng panukalang batas na parusahan ang mga may-ari 
ng paaralan na nagpapatupad ng “no permit-no 
exam policy.” ABI 

Ihanda ang mamamayan sa 
nagbabadyang kaguluhan sa eleksyon 


a harap ng desperasyong mga pambansang pwesto na ngayo'y pawang na- 
C natanangumyapi sa AN KI ngungulelat sa mga sarbey. 
poder, lumalaki ang \ | BAN Mangyayari lamang ang “panalo” ni Teo- 

posibilidad na ang kaliwat W N A LIN “dg doro kung isasagawa ang pandarayang mas 
kanang mga pakana ng re- WE Www malawakan at garapal kaysa ginawa nina Ar- 
mineng US-Arroyo ay hahan- NN ” royo noong 2004. Panibagong pag-aalsang 
tong sa malaking kaguluhan bayan ang tiyak na iuudyok nito. 
sa nalalapit na eleksyon. Sa- Pinangangambahan ng pangkating Arroyo 
samantalahin ng pangkating na hindi na nito mapipigilang manalo ang kandi- 
Arroyo ang malaking kagulu- dato ng oposisyon sa pagkapangulo at iba pang 
hang ito upang tuluyang ha- | pambansang pusisyon. Kaya niluluto ng nagha- 
wakan ang kapangyarihan. Nga- } haring pangkatin ang eksena ng “no proclama- 
yon pa lamang ay dapat ihinahan- tion,” kung saan mga pwesto sa lokal na pama- 
da na ang mamamayang Pilipino na halaan at sa mababang kapulungan ng Kongre- 
kumilos upang mabigo ang mga pakana so lamang ang maipoproklama, at wala sa mga 
ng naghaharing pagkatin at mapangiba- pambansang pwesto. Sa gayong eksena ay 
bawan ang kaguluhang ibubunsod ng \ ; P ni Arroyo ang ta 
mga ito. A giging kongresista ng ka- 

Nais sana ni Arroyo na ipwesto g nyang distrito sa Pampanga, 
ang matapat niyang tutang si Gil- A ang pagkuha rin niya ng 
bert Teodoro bilang kapalit na pa- pwesto ng House Speaker, at 
ngulo para mas mabisang maipatu- ang pag-upo niya bilang “pi- 
pad ang iba pang mga maniobra ni- nunong pantransisyon.” Kung 
la makaraan ang eleksyon. Kapag ha- pati ito ay alanganing maku- 
wak niya ang papalit na pangulo, ina- ha, maaari pang tuluyang mag- 
asahang mas madulas na maitutulak deklara si Arroyo ng “no-el” (o 
ni Arroyo ang pakanang “Chacha” na no elections), magpataw ng 
magbibigay-daan sa pagpupwesto sa “emergency rule” o tahasang ba- 
kanya bilang punong ministro sa balang- tas militar, at patuloy na umupo bi- 
kas ng isang bagong gubyernong parlamenta- lang “pangulong pantransisyon.” NM 
ryo. Subalit puspusan ang pagwawaksi ng mama- Para masuhayan ito ng lakas-militar, 
mayan kay Teodoro at iba pang kandidato ni Arroyo sa tuluy-tuloy na inihahanda ni Arroyo ang mas 


Mga tampok No-el, pinangangam- aa Matagumpay 
sa isyung ito... baban PAHINALS sa ICR, bigo PAHINA 4 na-lakbayan |. PAHINA:G 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


